***UIT DIE PEN VAN DIE CEO (39/20)***

**(Volg my op Twitter justchad\_cga)**

*Justin Chadwick 25 September 2020*

|  |
| --- |
| **“To encourage a greater sense of responsibility in others, emphasise the anticipation of accomplishment, not the penalties for failure”  *Roger Crawford*** |

**TOT SIENS AAN LIANE ESCH**

Liane het dertien jaar gelede as boekhouer by die CGA aangesluit. Destyds het die CGA net vier personeellede gehad. Sedertdien het die omvang en hoeveelheid van die werk in die finansiële afdeling geweldig gegroei. Liane het net aangehou en stilweg op 'n professionele en deeglike manier voortgegaan. Ons wens vir Liane alles van die beste vir haar aftrede toe. Mag sy en Barry in die toekoms  baie goeie reise saam  geniet.

**DAMVLAKKE IN SITRUSSTREKE IN SUID-AFRIKA**

Met alle uitvoer sitrusboorde onder besproeiing, is die status van damme in sitrusstreke ten tye van vrugset belangrik vir die 2021-oes. Portia Magwaza, CGA Navorsings-Ekonoom, dateer elke week die status van hierdie damme op (beskikbaar op www.cga.co.za). Die verslag van verlede week word hieronder gegee:Daar is twee streke waar die damvlakke op kritieke lae vlakke is: Die Kougadam wat water aan die Patensie- streek lewer, is net op 8,4% (verlede jaar hierdie tyd was dit op 40,3%). Die Tzaneendam wat water aan die groot Letsitele-streek lewer, is op 11,4% - nadat daar vroeë lentereën was (effens hoër as verlede jaar se 9,5%). Produsente is hoopvol dat die voorspellings van 'n La Nina en goeie somerreënval waar sal word.

**GEPAK EN VERSKEEP**

John Edmonds, CGA se Inligtingsbestuurder, het die werklike syfers van wat gepak is, aangepas om die finale voorspelde uitvoere vir 2020 weer te gee; die syfer nader 150 miljoen kartonne.

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Miljoen 15 Kg Kartonne tot einde Week 38 | Gepak | Gepak | Gepak | Verskeep | Verskeep | Aanvanklike Skatting | Nuutste Voorspelling | Finaal Gepak |
| **BRON: PPECB/AgriHub** | **2018** | **2019** | **2020** | **2019** | **2020** | **2020** | **2020** | **2019** |
| Pomelo’s | 19.9 m | 16.1 m | 15.5 m | 15.4 m | 14.6 m | 16.7 m | 15.6 m | 16.1 m |
| Sagte Sitrus | 16 m | 18.1 m | 23.4 m | 17.2 m | 22.7 m | 23.3 m | 23.6 m | 18.2 m |
| Suurlemoene | 19.4 m | 21.8 m | 29.2 m | 19.1 m | 24.3 m | 26.4 m | 29.4 m | 22.1 m |
| Nawels | 26.5 m | 24.2 m | 26.2 m | 22.2 m | 24 m | 26.5 m | **27.2 m** | 24.3 m |
| Valencias | 49.9 m | 45.5 m | 52.1 m | 38.7 m | 43 m | 50.4 m | **53 m** | 46.8 m |
| **Totaal** | **131.7 m** | **125.7 m** | **146.4 m** | **112.1 m** | **128.6 m** | **143.3 m** | **148.8 m** | **127.5 m** |

**CGA GROEP MAATSKAPPYE (CRI, RIVIER BIOSCIENCE, XSIT, CGA CULTIVAR COMPANY, CGA GROWER DEVELOPMENT COMPANY & CITRUS ACADEMY) WORD DEUR SUIDER-AFRIKA SE SITRUSPRODUSENTE BEFONDS**